Anatole Boucherie

Anatole Boucherie (Challignac, Charanta, 29 de març de 1831 – Montpelhièr, 3 d'abril de 1883) foguèt un lingüista peitavin. Aqueste autodidacta aviá primièr ensenhat la gramatica a la Rochelle e a Engoleime abans d'èsser nomenat a Montpelhièr en 1864. Son interès per la filologia se concretizèt l'an seguent per la publicacion d'un estudi sul santongés.
Amassa amb los occitans Carles de Tortolon, Camil Chabaneu, Aquilles Montèl e lo catalan Francesc Cambouliu creèt la Société des Langues Romanes que ne foguèt secretari.  
Trabalhèt coma mèstre de conferéncia a l'Universitat de Montpelhièr tre 1878 que sa santat fragila l'empachava d'assumir son ensenhament normal. 
Per tal d'omenatjar sa figura la Société des Langues Romanes creèt un Prèmi Boucherie.

 Òbras 	
 Patois de la Saintonge, curiosités étymologiques et grammaticales (1865)
 Cinq formules rythmées et assonancées du VIIe siècle (1867)
 Un almanach au XIIe siècle (1872)
 Le palimpseste de Montpellier : Manuscrit 141 (VIIIe-IXe siècle) de la Bibliothèque de l'École de mécecine de Montpellier (1872)
 Le dialecte poitevin au XIIIe siècle (1873)
 Mélanges latins et bas-latins (1875)

Categoria:Lingüista peitavin
Categoria:Naissença en 1831
Categoria:Decès en 1883
Categoria:Decès a Montpelhièr